на Комисията (3), се прилагат за Eudamed. За да може Eudamed да функционира по сигурен начин и да бъде защитена от заплахи по отношение на наличността, целостта и поверителността на своите функции и данните в нея, следва да се определят допълнителни правила за сигурност.
 (9)
 За да се намалят рисковете и да се противодейства на потенциалното използване на Eudamed с цел измама, следва да се предвидят специални разпоредби относно измамите от страна на потребители в Eudamed.
 (10)
 В съответствие с член 42, параграф 1 от Регламент (ЕС) 2018/1725 на Европейския парламент и на Съвета (4) беше проведена консултация с Европейския надзорен орган по защита на данните, който прие становище на 9 юли 2021 г.
 (11)
 Мерките, предвидени в настоящия регламент, са в съответствие със становището на Комитета по медицинските изделия,
 ПРИЕ НАСТОЯЩИЯ РЕГЛАМЕНТ:
 Член 1
 Определения
 За целите на настоящия регламент се прилагат следните определения:
 1)
 „действащ субект“ означава Комисията, компетентен орган, орган, отговарящ за нотифицирани органи, нотифициран орган, производител, упълномощен представител, вносител, производител на система или набор или спонсор, който е регистриран в Eudamed в съответствие с член 3 от настоящия регламент с цел изпълнение на своите задължения по регламенти (ЕС) 2017/745 и (ЕС) 2017/746;
 2)
 „упълномощен потребител“ означава физическо лице, на което е предоставен достъп до Eudamed чрез уебсайта с ограничен достъп, за да действа от името на действащ субект;
 3)
 „локален администратор на действащ субект“ (LAA) означава упълномощен потребител, който има право да управлява определена информация за данните на действащия субект и да предоставя достъп до Eudamed чрез уебсайта с ограничен достъп на други физически лица, които да действат от името на този действащ субект;
 4)
 „локален администратор на потребители“ (LUA) означава упълномощен потребител, който има право да предоставя достъп до Eudamed чрез уебсайта с ограничен достъп на други физически лица, които да действат от името на действащия субект;
 5)
 „неизправност“ означава значителна повреда във функционирането на Eudamed, включително всяка повреда, причинена от непредвидими обстоятелства или непреодолима сила, която би могла да засегне неблагоприятно сигурността на информационните технологии или да ограничи достъпността на някоя от функционалностите на електронните системи на Eudamed, посочени в член 33, параграф 2 от Регламент (ЕС) 2017/745.
 Член 2
 Начини за достъп
 1. За упълномощените потребители Eudamed е достъпна чрез уебсайт с ограничен достъп („уебсайта с ограничен достъп“), а за неидентифицираните потребители — чрез публичен уебсайт („публичния уебсайт“).
 2. За компетентните органи, посочени в член 101 от Регламент (ЕС) 2017/745 и член 96 от Регламент (ЕС) 2017/746 („компетентните органи“), и за нотифицираните органи, регистрирани в Eudamed в съответствие с член 3 от настоящия регламент, Eudamed е достъпна чрез услуги за обмен на данни между машини. Комисията предоставя на всяка държава членка и на всеки нотифициран орган точки за достъп до обмен на данни, които им позволяват да използват услугите за обмен на данни при поискване от тяхна страна.
 Eudamed е достъпна чрез услуги за обмен на данни между машини за участници, различни от компетентните органи и нотифицираните органи, при условие че LAA на съответния действащ субект подаде искане за такъв достъп, както е